Általános indoklás

A rendelet-tervezet előkészítése során figyelembe vettük a jogalkotásról szóló 2010. évi CXXX. törvényt, a jogszabályszerkesztésről szóló 6/2009.(XII.14.) IRM rendeletben foglalt szabályokat, így a jogszabály formai tagolását, a fejezetek és alcímek számozását a hivatkozott rendeletnek megfelelően tartalmazza a rendelet-tervezet. Az azonos vagy hasonló életviszonyokat azonos vagy hasonló módon, szabályozási szintenként lehetőleg ugyanabban a jogszabályban kell szabályozni. A szabályozás nem lehet indokolatlanul párhuzamos vagy többszintű. A jogszabályban nem ismételhető meg az Alaptörvény vagy olyan jogszabály rendelkezése, amellyel a jogszabály az Alaptörvény alapján nem lehet ellentétes.

A rendelet-tervezet a fenti szabályok figyelembevételével készült el.

A 2019. évi zárszámadásról szóló rendelet az államháztartásról szóló 2011. évi CXCV. törvény (továbbiakban Áht.) 91. §-ában kapott felhatalmazás alapján, a Magyarország 2019. évi költségvetéséről szóló 2018. évi L. törvény, valamint az államháztartásról szóló törvény végrehajtásáról rendelkező 368/2011.(XII.31.) kormányrendelet előírásait figyelembe véve került összeállításra.

Részletes indokolás

1. §-hoz

A rendelet hatályával kapcsolatos rendelkezéseket tartalmazza

2. §-hoz

Az önkormányzat 2019. évi zárszámadásának bevételi, kiadási főösszegeit tartalmazza.

3. §. – 9. §-hoz

A Rendelet mellékleteit állapítja meg.

10. §-hoz

Hatályba léptető rendelkezéseket tartalmazza.

Előzetes hatásvizsgálat

A jogalkotásról szóló 2010. évi CXXX. törvény 17. §-a szerint a jogszabály előkészítője –a

jogszabály feltételezett hatásaihoz igazodó részletességű – előzetes hatásvizsgálat elvégzé-sével felméri a szabályozás várható következményeit.

Az előzetes hatásvizsgálat megállapításai az önkormányzati rendelet-tervezet esetében:

Társadalmi, gazdasági, költségvetési hatásai:

A zárszámadási rendelet a végrehajtott gazdálkodás alapján az állampolgárok számára nyomon követhető, átfogó képet ad az önkormányzat pénzügyi helyzetéről, a végrehajtandó feladatokról, a tervezett fejlesztésekről, lehetőséget teremt az önkormányzati gazdálkodás ellenőrzésére.

Környezeti és egészségügyi következményei:

Az önkormányzati rendeletben foglaltaknak a jelenlegi helyzethez viszonyított, számottevő környezeti és egészségi következményei nincsenek.

Adminisztratív terheket befolyásoló hatásai:

A szabályozás többlet adminisztrációs terhet nem jelent.

A jogszabály megalkotásának szükségessége, a jogalkotás elmaradásának várható következményei:

A rendelet megalkotásának szükségességét az Államháztartásról szóló 2011.évi CXCV. törvény 91.§-a írja elő.

A rendelet megalkotásának elmaradása esetén az önkormányzat mulasztásos jogsértést követ el.

A jogszabály alkalmazásához szükséges személyi, szervezeti, tárgyi és pénzügyi feltételek:

Fentiekben meghatározott feltételek a Hivatalnál rendelkezésre állnak